“ทองไทย” ขยับขึ้น 250 บาท รูปพรรณขายออกบาทละ 28,650 บ.
ราคาทองคำไทยเช้าวันนี้ เปิดตลาดปรับขึ้นแรง 250 บาท เทียบราคาสุดท้ายวันที่ 14 ก.ย.ที่ผ่านมา ทองรูปพรรณขายออกบาทละ 28,150 บาท ทองคำแท่งขายออกบาทละ 28,650 บาท
ราคาทองเช้าวันนี้ปรับขึ้นแรง 250 บาท เทียบราคาสุดท้ายวันที่ 14 ก.ย.ที่ผ่านมา ทองรูปพรรณขายออกบาทละ 28,150 บาท ทองคำแท่งขายออกบาทละ 28,650 บาท
15 ก.ย. 2564

สมาคมค้าทองคำ รายงานว่า ราคาทองคำ 96.5% ในประเทศวันนี้ปรับขึ้นบาททองคำละ 250 บาท โดยเปิดตลาดเช้านี้เมื่อเวลา 09.25 น. ราคาทองคำแท่งรับซื้อเข้าบาททองคำละ 28,050  บาท ขายออกบาททองคำละ 28,150  บาท ขณะที่ราคาทองรูปพรรณรับซื้อเข้าบาททองคำละ 27,545.72 บาท ขายออกบาททองคำละ 28,650  บาท
ส่วนทางบทวิเคราะห์จาก MTS Gold Research ระบุว่า ราคาทองคำปรับตัวสูงขึ้นเมื่อวานนี้เกือบ 1% โดยขึ้นไปทะลุ 1,800 ดอลลาร์อีกครั้ง หลังตัวเลขเงินเฟ้อสหรัฐฯ ได้แก่ CPI ออกมาต่ำกว่าคาด บ่งบอกถึงสภาวะเงินเฟ้อที่ปรับตัวลดลง ซึ่งภาพรวมเงินเฟ้อรายปีอยู่ที่ 5.3% ขณะที่อัตราการขยายตัวของเงินเฟ้อเดือนต่อเดือนลดลง ทางด้าน Core CPI รายเดือนลดลงแตะ 0.1% ส่วนดัชนีดอลลาร์ค่อนข้างทรงตัวบริเวณ 92.60 จุด ส่วนของเงินบาทเองอยู่ในทิศทางอ่อนค่าจากระดับ 32.85 บาท/ดอลลาร์ มาที่ 32.95 บาท/ดอลลาร์ในเช้านี้ จึงอาจอ่อนค่าแตะ 33.00 บาท/ดอลลาร์ได้
ขณะเดียวกันภาพรวมตลาดทองคำคลายความกังวลเล็กน้อยเรื่อง Tapering QE ของเฟด และเชื่อว่าตลาดจะรอผลประชุมเฟดในสัปดาห์หน้า (21-22 ก.ย.2564) ในส่วนของ SPDR ไม่ได้ทำอะไรเพิ่มเติม สำหรับคืนนี้ต้องติดตามข้อมูลภาคการผลิตสหรัฐฯ ได้แก่ Empire Sate Manufacturing Indexและ Industrial Production ที่คาดจะออกมาแย่ลงเล็กน้อย
โดยราคาทองคำปรับตัวสูงขึ้นแกว่งตัวแถวเส้นค่าเฉลี่ยระยะกลาง 1,804 ดอลลาร์ ทำให้ภาพของทองคำยังไม่ชัดเจน และระยะสั้นๆ มีการปรับขึ้น แต่โดยรวมจะยังเคลื่อนไหว Sideways โดยทองคำจะมีแนวรับ 1,790 ดอลลาร์ และแนวต้าน 1,815 ดอลลาร์ ทางด้าน Gold Comex และ Gold Online Futures คาดจะมีแนวรับ 1,792 ดอลลาร์ และแนวต้าน 1,817 ดอลลาร์ สำหรับทองคำไทยคาดอาจปรับขึ้นได้ 200 บาท/บาททองคำ
 
 
 
 
 